text: Putin: 300.000 hermenn afturat kallaðir inn
text: #000001
text: – Vesturheimurin ynskir at oyðileggja Russland, segði russiski forsetin í røðu fyri russisku tjóðini í morgun
text: #000002
text: Russiski forsetin, Vladimir Putin (Mynd: EPA)
text: #000003
text: Russiski forsetin, Vladimir Putin hevur undirskrivað eini herbúgvingarboð til russiska herin. Tað boðaði hann frá í røðu, sum hann helt fyri russisku tjóðini í morgun.
text: #000004
text: Talan er um eina lutvísa herbúgving, sigur hann í fyrstu røðu sínari fyri russiska fólkinum, síðan innrásin í Ukraina byrjaði í februar. Hetta merkir, at 300.000 hermenn úr tiltaksmanningini verða kallaðir inn.
text: #000005
text: Russiski forsetin segði í røðu sínari, at Vesturheimurin ynskir at oyðileggja Russland og hevur roynt at gjørt ukrainska fólkið til kanónføði. Eisini segði hann, at russiska stjórnin fer at skaffa fígging til at økja um vápnaframleiðsluna.
text: #000006
text: Russiski verjumálaráðharrin, Sergei Shoigu sigur, sambært DR, at 5.937 russiskir hermenn eru dripnir í Ukraina. Eisini sigur hann, at tað er neyðugt við fleiri hermonnum fyri at verja markið millum Ukraina og Russland umframt tey økini, sum Russland hevur "bjargað" – tey økini í Ukraina, sum Russland hevur hertikið.
text: #000007